Ο βουλευτής της ΝΔ, παίρνοντας ως αφορμή τις πληροφορίες ότι οι φωτιές μπήκαν από πρόσφυγες, σε ένδειξη διαμαρτυρίας για τις απάνθρωπες συνθήκες και το γεγονός ότι 12.000 άνθρωποι στοιβάζονται σε έναν χώρο για 3.000, συνέδεσε τις φωτιές με τις δηλώσεις του τούρκου προέδρου, Ρετζεπ Ταγίπ Ερντογάν, ο οποίος, στους συνήθεις πολύ υψηλούς τόνους, παρουσίασε τη νέα κορβέτα του τουρκικού πολεμικού ναυτικού λέγοντας ότι «όταν ξυπνάνε τον γίγαντα θα υποστούν τις συνέπειες.»

Πριν μερικές ώρες ο Ερτογάν έκανε δήλωση, ότι όποιος ξυπνά τον γίγαντα θα υποστεί τις συνέπειες. Λίγες ώρες μετά καιγόταν η Μόρια. — constantinosbogdanos (@bogdanosk) September 29, 2019

Στη συνέχεια μάλιστα, ενέπλεξε στις θεωρίες του και τον πρώην Πρωθυπουργό, Αλέξη Τσίπρα, κάνοντας λόγο για μυστική συμφωνία με τον Ερντογάν, ώστε να μην ειναι τόσο μεγάλες οι ροές επί ΣΥΡΙΖΑ και να αυξηθούν μόλις επικρατησει η Νέα Δημοκρατία.

Υπενθυμίζεται ωστόσο ότι το κεντρικό επιχείρημα της ΝΔ προεκλογικά ήταν ότι η χώρα στο προσφυγικό ήταν «ξέφραγο αμπέλι» λόγω της προηγούμενης κυβέρνησης. Μετά τις εκλογές, η κυβέρνηση της ΝΔ, μέσω του Γιώργου Κουμουτσάκου, αναγνώρισε «γεωπολιτικούς λόγους»

Πρέπει ΕΠΙΤΕΛΟΥΣ να βάλουμε στην εξίσωση τον ρόλο του Ερντογάν. Γιατί μέχρι τον Ιούλιο δεν έρχονταν ούτε 50 τη μέρα και ξαφνικά άνοιξε ο ασκός; — constantinosbogdanos (@bogdanosk) September 29, 2019